Előterjesztés Zalakaros Város Önkormányzata Képviselőtestületének 2022. február 9-én tartandó ülésére

Tárgy: Pályázati felhívás a Zalakaros, zártkert 3369 hrsz-ú ingatlan értékesítése tárgyában
                               
Az előterjesztést készítette: Bognár Ottó Péter településstratégiai, hatósági és közbiztonsági referens

Tisztelt Képviselőtestület!

Vételi ajánlat érkezett a Zalakaros Város Önkormányzat tulajdonában lévő, Zalakaros zártkert 3369 hrsz-ú, 2055 m2 nagyságú, kivett zártkerti művelés alól kivett terület megvételére.

A megvásárolni kívánt terület a Világoshegyi részen helyezkedik el. Szabályos négyszög alakú, ÉK – DNy-i tájolású, a zártkerti művelés alól történő kivonás előtt erdő és út megnevezésű, 1,44 Ak értékű ingatlan, ÉK-i oldalán földút. A környező terület lejtős, közepes állapotú erdőterület, nincs bekerítve, közművek nincsenek bekötve, azok csak távolabb találhatók meg, félreesőbb elhelyezkedésű. A területen lévő fák-bokrok, telepítvények csekély értékűek.
Megközelíthető csak Galambok vagy Csapi község felől nyugati oldalról, Zalakaros felől csak járatlan-járhatatlan földúton keresztül nehezen lehet.

A piaci árak figyelembevételével az erdőterületeket 80.000,- Ft – 100.000,- Ft értéken vásárolják aranykoronánkként. A vételi ajánlatot adó 190.000,- Ft-ot ajánlott fel azzal, hogy ezen összeg az adásvételi szerződés elkészítését is magába foglalja. Dr. Csetneki Gábor ügyvéddel egyeztetve a szerződés elkészítésére külön díjat nem számol fel, így a megajánlott ár a piaci áraknak megfelelő, ezért javaslom az ingatlant értékesítésre történő kijelölését és pályázati felhívás kibocsátását. A pályáztatás kiinduló árát (vételárat) 190.000,- Ft összegben javaslom megállapítani, azzal, hogy ez az összeg az adásvételi szerződés elkészítésének díját is tartalmazza.

Határozati javaslat:

Képviselőtestület:

1. [bookmark: _Hlk119391990]A Zalakaros, zártkert 3369 hrsz-ú 2055 m2 nagyságú, kivett zártkerti művelés alól kivett terület megnevezésű ingatlant kijelöli értékesítésre.
2. Az 1. pontban megjelölt ingatlan értékesítése érdekében pályázati felhívást bocsát ki.
3. A pályáztatás kiinduló árát (vételárat) bruttó 190.000,- forint összegben határozza meg azzal, hogy ezen összeg az adásvételi szerződés elkészítésének díját is tartalmazza.
4. Felhatalmazza a Polgármestert, hogy a legkedvezőbb ajánlattevővel az adásvételi szerződést megkösse. 

Határidő: 1-3. pont 2023. február 15.
Felelős: Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens


                                                                                                                             Novák Ferenc 
                                                                                                                              polgármester
